CELEX: 22005D0208
Language: sk
Date: 2004-09-28 00:00:00
Title: 2005/208/ES: Rozhodnutie Asociačnej Rady EÚ–Bulharsko č. 1/2004 z 28. septembra 2004, ktorým sa menia a dopĺňajú články 2 a 3 dodatkového protokolu k Európskej dohode o pridružení medzi Európskymi spoločenstvami a ich členskými štátmi na strane jednej a Bulharskou republikou na strane druhej so zreteľom na predĺženie lehoty uvedenej v článku 9 ods. 4 protokolu č. 2 k Európskej dohode

15.3.2005   
            
            
               SK
            
            
               Úradný vestník Európskej únie
            
            
               L 68/41
            
         
      ROZHODNUTIE ASOCIAČNEJ RADY EÚ–BULHARSKO č. 1/2004
   z 28. septembra 2004,
   ktorým sa menia a dopĺňajú články 2 a 3 dodatkového protokolu k Európskej dohode o pridružení medzi Európskymi spoločenstvami a ich členskými štátmi na strane jednej a Bulharskou republikou na strane druhej so zreteľom na predĺženie lehoty uvedenej v článku 9 ods. 4 protokolu č. 2 k Európskej dohode
   (2005/208/ES)
   ASOCIAČNÁ RADA,
   so zreteľom na Európsku dohodu o pridružení medzi Európskymi spoločenstvami a ich členskými štátmi na jednej strane a Bulharskou republikou na strane druhej (1) (Európska dohoda),
   so zreteľom na dodatkový protokol k Európskej dohode, najmä na jeho článok 4,
   keďže:
   
               (1)
            
            
               Dodatkový protokol k Európskej dohode bol podpísaný stranami 21. novembra 2002.
            
         
               (2)
            
            
               Dodatkový protokol sa podľa jeho článku 5 predbežne uplatňuje odo dňa podpisu.
            
         
               (3)
            
            
               Nedávne zmeny v bulharských právnych predpisoch zmenili rozdelenie funkcií medzi vykonávacími orgánmi.
            
         
               (4)
            
            
               S cieľom zabezpečiť súlad medzi dodatkovým protokolom a bulharskými inštitucionálnymi zmenami je vhodné zmeniť a doplniť článok 2 a článok 3 dodatkového protokolu prijatím odkazov na príslušné bulharské orgány. Je to potrebné, aby sa umožnilo vykonávanie dodatkového protokolu v Bulharsku.
            
         
               (5)
            
            
               Dodatkový protokol sa podľa jeho článku 4 môže zmeniť a doplniť rozhodnutím Asociačnej rady,
            
         ROZHODLA TAKTO:
   Článok 1
   Články 2 a 3 dodatkového protokolu k Európskej dohode o pridružení, uzatvorenej medzi Európskymi spoločenstvami a ich členskými štátmi na strane jednej a Bulharskou republikou na strane druhej, so zreteľom na predĺženie lehoty uvedenej v článku 9 ods. 4 protokolu č. 2 k Európskej dohode, sa nahrádzajú takto:
   
      „Článok 2
      Bulharská republika predloží Európskej komisii reštrukturalizačný program a podnikateľské zámery, ktoré spĺňajú požiadavky uvedené v článku 9 ods. 4 protokolu č. 2, a ktoré boli vyhodnotené a schválené jej Komisiou na ochranu hospodárskej súťaže.
      Článok 3
      Komisia poskytne záverečné zhodnotenie toho, či reštrukturalizačný program a podnikateľské zámery spĺňajú požiadavky uvedené v článku 9 ods. 4 protokolu č. 2. Rada Európskej únie rozhodne o tom, či sú program a zámery v súlade s požiadavkami vyššie uvedeného článku.
      Komisia pravidelne sleduje vykonávanie plánov v mene Spoločenstva a ministerstvo financií to sleduje za Bulharskú republiku.“
   
   Článok 2
   Toto rozhodnutie nadobudne účinnosť v deň jeho prijatia Asociačnou radou.
   
      V Bruseli 28. septembra 2004
      
         
            Za Asociačnú radu
         
         
            predseda
         
         S. PASSY
         
      
   
   
      (1)  Ú. v. ES L 358, 31.12.1994, s. 3.